CELEX: 32007D0084
Language: el
Date: 2007-02-02 00:00:00
Title: 2007/84/ΕΚ: Απόφαση της Επιτροπής, της 2ας Φεβρουαρίου 2007 , για την έγκριση του σχεδίου τεχνικής δράσης 2007 για τη βελτίωση των γεωργικών στατιστικών [κοινοποιηθείσα υπό τον αριθμό Ε(2006) 7081]

8.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 35/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 2ας Φεβρουαρίου 2007
   για την έγκριση του σχεδίου τεχνικής δράσης 2007 για τη βελτίωση των γεωργικών στατιστικών
   [κοινοποιηθείσα υπό τον αριθμό Ε(2006) 7081]
   (2007/84/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 96/411/ΕΚ του Συμβουλίου, της 25ης Ιουνίου 1996, για τη βελτίωση των κοινοτικών γεωργικών στατιστικών (1), και ιδίως το άρθρο 4 παράγραφος 1 και το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 96/411/ΕΚ, η Επιτροπή καταρτίζει κάθε χρόνο σχέδιο τεχνικής δράσης για τις γεωργικές στατιστικές.
            
         
               (2)
            
            
               Σύμφωνα με την απόφαση 96/411/ΕΚ, η Κοινότητα συμμετέχει στις δαπάνες που πραγματοποιούν τα κράτη μέλη για την προσαρμογή των εθνικών τους συστημάτων γεωργικών στατιστικών ή για τις προπαρασκευαστικές εργασίες που αφορούν νέες ή αυξανόμενες ανάγκες και οι οποίες αποτελούν μέρος ενός σχεδίου τεχνικής δράσης.
            
         
               (3)
            
            
               Είναι απαραίτητη η βελτίωση και η ανάπτυξη στατιστικών στοιχείων σχετικά με την αγροτική ανάπτυξη για την εφαρμογή των σχετικών κοινοτικών πολιτικών. Πρόκειται για ένα από τους κύριους τομείς στους οποίους επικεντρώνεται το ετήσιο σχέδιο δράσης.
            
         
               (4)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το σχέδιο τεχνικής δράσης 2007 για τη βελτίωση των γεωργικών στατιστικών (TAPAS 2007), όπως ορίζεται στο παράρτημα, εγκρίνεται με την προϋπόθεση ότι θα διατεθούν οι δημοσιονομικές πιστώσεις και θα εκδοθεί χωρίς καμία τροποποίηση ο προϋπολογισμός του 2007.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Φεβρουαρίου 2007.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  EE L 162 της 1.7.1996, σ. 14. Απόφαση όπως τροποποιήθηκε τελευταία με την απόφαση 787/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 138 της 30.4.2004, σ. 12).
   
      ΠΑΡΑΡΤΗΜΑ
      ΣΧΕΔΙΟ ΤΕΧΝΙΚΗΣ ΔΡΑΣΗΣ 2007 ΓΙΑ ΤΗ ΒΕΛΤΙΩΣΗ ΤΩΝ ΓΕΩΡΓΙΚΩΝ ΣΤΑΤΙΣΤΙΚΩΝ (TAPAS 2007)
      Τα μέτρα που καλύπτονται από το σχέδιο τεχνικής δράσης 2007 για τη βελτίωση των γεωργικών στατιστικών αφορούν τους ακόλουθους τομείς:
      
                  α)
               
               
                  Αγροτική ανάπτυξη
               
            
                  β)
               
               
                  Βιολογικές καλλιέργειες.
               
            Η Επιτροπή θα συμμετάσχει στη χρηματοδότηση έργων/σχεδίων που αναπτύσσονται στο πλαίσιο αυτών των μέτρων. Η συνεισφορά αυτή ανά κράτος μέλος δεν θα υπερβεί τα ποσά που αναγράφονται στον πίνακα Α.
      Πίνακας A
      
         ΣΧΕΔΙΟ ΤΕΧΝΙΚΗΣ ΔΡΑΣΗΣ 2007
      
      Μέγιστη χρηματοδοτική συμμετοχή της Κοινότητας στις δαπάνες
      
                  (σε ευρώ)
               
            
                  Χώρες
               
               
                  Αγροτική ανάπτυξη
               
               
                  Βιολογικές καλλιέργειες
               
               
                  Σύνολο
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Σύνολο
               
               
                  460 197
               
               
                  594 895
               
               
                  1 055 092
               
            ΔΡΑΣΕΙΣ ΠΡΟΣ ΕΦΑΡΜΟΓΗ ΣΤΟ ΠΛΑΙΣΙΟ ΤΟΥ ΣΧΕΔΙΟΥ ΤΕΧΝΙΚΗΣ ΔΡΑΣΗΣ 2007 (TAPAS 2007)
      1.   ΕΙΣΑΓΩΓΗ
      Στόχος της απόφασης 96/411/ΕΚ είναι να εξασφαλίσει ότι οι κοινοτικές γεωργικές στατιστικές θα ανταποκρίνονται σε μεγαλύτερο βαθμό στις απαιτήσεις πληροφόρησης που δημιουργήθηκαν μετά την αναθεώρηση της κοινής γεωργικής πολιτικής. Για το σκοπό αυτό, τα κράτη μέλη λαμβάνουν όλα τα αναγκαία μέτρα προκειμένου να προβούν στις απαραίτητες αλλαγές των συστημάτων γεωργικών στατιστικών που εφαρμόζουν, λαμβάνοντας ανάλογα υπόψη τους τομείς που αναφέρονται στα παραρτήματα Ι και ΙΙ της ανωτέρω απόφασης του Συμβουλίου καθώς και τους στόχους, τα χαρακτηριστικά και τα κριτήρια που παρατίθενται στο παράρτημα ΙΙΙ. Οι ενέργειες που πρέπει να πραγματοποιούνται ετησίως από τα κράτη μέλη για την επίτευξη των στόχων αυτών καθορίζονται ετησίως στο πλαίσιο σχεδίων τεχνικής δράσης. Τα σχέδια αυτά καταρτίζονται από την Επιτροπή μετά τη γνωμοδότηση της μόνιμης επιτροπής γεωργικών στατιστικών.
      Η Κοινότητα συμμετέχει χρηματοδοτικά στις δαπάνες που πραγματοποιούν τα κράτη μέλη για την προσαρμογή των εθνικών τους συστημάτων ή για τις προπαρασκευαστικές εργασίες που αφορούν νέες ή αυξανόμενες ανάγκες και οι οποίες αποτελούν μέρος του ετήσιου σχεδίου τεχνικής δράσης. Η συμμετοχή αυτή, η οποία είναι περιορισμένης χρονικής διάρκειας, έχει ως στόχο να διευκολύνει τον πειραματισμό μέσω της εισαγωγής ή ενοποίησης συλλογής μεθόδων και συστημάτων που πληρούν τις απαιτήσεις στατιστικής ενημέρωσης οι οποίες προσδιορίζονται στο σχέδιο τεχνικής δράσης. Μετά την ολοκλήρωση του σχεδίου, τα κράτη μέλη πρέπει να είναι σε θέση να συνεχίσουν την αποστολή τακτικών εκθέσεων προς την Επιτροπή όσον αφορά τις μεθόδους και τα συστήματα που εισήχθησαν στο πλαίσιο του εν λόγω σχεδίου.
      Η παρούσα προς έκδοση απόφαση της Επιτροπής αφορά το σχέδιο τεχνικής δράσης για το 2007.
      Οι επιλεχθείσες δράσεις στοχεύουν στην εξασφάλιση ορισμένων εξελίξεων στους ακόλουθους τομείς:
      
                  α)
               
               
                  αγροτική ανάπτυξη·
               
            
                  β)
               
               
                  βιολογικές καλλιέργειες.
               
            Η ESTAT έλαβε 28 δηλώσεις πρόθεσης από τα κράτη μέλη όσον αφορά δράσεις στο πλαίσιο του TAPAS 2007.
      Δεκατρείς από τις δηλώσεις αυτές αφορούν στατιστικές αγροτικής ανάπτυξης εκ των οποίων η μία απορρίφθηκε από την ESTAT για τεχνικούς λόγους. Εννέα από αυτές αφορούν θέματα ισοζυγίων θρεπτικών ουσιών, τρεις την υποδομή του Διαδικτύου σε αγροτικές περιοχές, την εκτίμηση των τιμών της καλλιεργούμενης γης και την αξιολόγηση της ανεκμετάλλευτης δασικής αύξησης στο πλαίσιο των οικονομικών λογαριασμών της δασοκομίας (ΟΛΔ).
      Για τον τομέα προτεραιότητας της βιολογικής καλλιέργειας η ESTAT έλαβε 15 δηλώσεις πρόθεσης. Εννέα από τις δράσεις αυτές αφορούν την παραγωγή, δύο προτάσεις αφορούν τις τιμές, τέσσερις οικονομικές και διαρθρωτικές μεταβλητές, δεδομένα για τη διατροφική αλυσίδα, πωλήσεις απευθείας από την εκμετάλλευση και την αναθεώρηση της μεθοδολογίας του συστήματος συλλογής δεδομένων για τις βιολογικές καλλιέργειες.
      Στην επισκόπηση που ακολουθεί περιλαμβάνονται σύντομοι ορισμοί των δράσεων που προτάθηκαν στο πλαίσιο του σχεδίου τεχνικής δράσης 2007.
      2.   TAPAS 2007 — ΠΕΡΙΓΡΑΦΕΣ ΔΡΑΣΕΩΝ
      α)   Αγροτική ανάπτυξη
      ΒΕΛΓΙΟ
      
         Ονομασία της δράσης: Ισοζύγιο θρεπτικών συστατικών όσον αφορά το άζωτο
      
      
         Συνεισφορά ΕΕ: 29 048 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Επικαιροποίηση των ισοζυγίων αζώτου από το 1977 έως το 2005, εκ νέου υπολογισμός ορισμένων συντελεστών, κατάρτιση ισοζυγίων αζώτου σε επίπεδο NUTS 3. Τα δεδομένα θα συλλέγονται από τους αρμόδιους φορείς και θα ομαδοποιούνται σε κεντρικό επίπεδο. Ορισμένες σειρές δεδομένων διατίθενται μόνο σε εθνικό επίπεδο, συνεπώς πρέπει να κατανέμονται ανά διοικητικό διαμέρισμα.
      
      ΔΑΝΙΑ
      
         Ονομασία της δράσης: Αγροτική ανάπτυξη: Εκτίμηση τιμών της καλλιεργούμενης γης
      
      
         Συνεισφορά ΕΕ: 10 000 ευρώ
      
      
         
            Πρόγραμμα εργασίας: Οι εργασίες θα διεξαχθούν από το Μάρτιο έως το Σεπτέμβριο 2007.
      
      
         
            Σύντομη περιγραφή της δράσης:
         
      
      
         Κύριος στόχος είναι η επιδίωξη της χρησιμοποίησης εκτιμήσεων εμπειρογνωμόνων σε ένα στατιστικό τομέα στον οποίο οι πηγές δεδομένων των διαφόρων κρατών μελών φαίνεται να διαφέρουν κατά πολύ και είναι ιδιαίτερα δύσκολη η χρησιμοποίησή τους με βάση τη μεθοδολογία.
      
      
         Η κύρια δραστηριότητα έγκειται στην κατάρτιση ερωτηματολογίου για τις τιμές της γης και τη μίσθωση γης που θα επιτρέπει στους τοπικούς αγροτικούς συμβούλους (περίπου 50 τοπικά κέντρα) να παρέχουν εκτιμήσεις τιμών σε καθορισμένες ζώνες (97 δήμοι στη Δανία). Οι ερωτήσεις και οι ορισμοί θα είναι σύμφωνοι με την επικαιροποιημένη/αναθεωρημένη μεθοδολογία για τις τιμές της γης και τη μίσθωση γης.
      
      
         Το ερωτηματολόγιο θα συζητηθεί με τη συμβουλευτική υπηρεσία αγροτών ώστε να γίνουν κατανοητές οι διάφορες έννοιες και να διατυπώνονται με σαφήνεια οι ερωτήσεις.
      
      
         Τα δεδομένα που θα συλλεγούν και οι εκτάσεις που θα προκύψουν από την έρευνα για την γεωργική εκμετάλλευση (FSS) θα χρησιμοποιηθούν για τη στάθμιση των αποτελεσμάτων σε περιφερειακό επίπεδο (NUTS2) και σε εθνικό επίπεδο.
      
      
         Τα αποτελέσματα της έρευνας θα αναλυθούν υπό δύο πρίσματα. Το πρώτο θα αφορά την εξακρίβωση των αποτελεσμάτων με βάση τις υπάρχουσες γνώσεις για την ποιότητα της γης και την πυκνότητα του ζωικού κεφαλαίου (σημαντική παράμετρος για τις τιμές της γης) στις περιφέρειες. Το δεύτερο θα αφορά τη σύγκριση των αποτελεσμάτων της έρευνας με τα δεδομένα που προέρχονται από άλλες πηγές και ιδίως εκείνες που χρησιμοποιούνται προς το παρόν.
      
      ΔΑΝΙΑ
      
         Ονομασία της δράσης: Ισοζύγια αζώτου σε περιφερειακό επίπεδο στη Δανία
      
      
         Συνεισφορά ΕΕ: 18 000 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Κατάρτιση μητρώου των δεδομένων που διατίθενται ήδη σε περιφερειακό επίπεδο για τα δεδομένα που απαιτούνται για την κατάρτιση των ισοζυγίων από διάφορους κυβερνητικούς φορείς, ερευνητικά ιδρύματα και αγροτικές ενώσεις. Επισήμανση των δεδομένων που συλλέγονται για τα ισοζύγια θρεπτικών ουσιών σε περιφερειακό επίπεδο και κατάρτιση εκτιμήσεων και συντελεστών για τα διάφορα στοιχεία για τις θρεπτικές ουσίες που απαιτούνται. Εξέταση των δεδομένων που αφορούν συγκεκριμένες φυσικές γεωγραφικές περιοχές για παράδειγμα είδη εδάφους και υπόγεια ρεύματα, εάν υπάρχουν.
      
      ΓΕΡΜΑΝΙΑ
      
         Ονομασία της δράσης: Ισοζύγια θρεπτικών ουσιών σε διάφορες κλίμακες — SCANUBA
      
      
         Συνεισφορά ΕΕ: 49 000 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Υπολογισμός ισοζυγίων με την υψηλότερη δυνατή χωρική διακριτική ικανότητα ώστε τα δεδομένα να διατίθενται κατά τρόπο που να επιτρέπει τη χωρική διάκριση και την αξιολόγηση των κινδύνων μόλυνσης των θρεπτικών ουσιών, επειδή το πλεόνασμα ισοζυγίου σε εθνική κλίμακα δεν επιτρέπει τον εντοπισμό των περιφερειών ή των συστημάτων καλλιέργειας για τα οποία απαιτούνται μέτρα μείωσης. Στα ισοζύγια πρέπει να προσδιορίζονται συγκεκριμένα οι περιοχές κινδύνου.
      
      
         Υπολογισμός των συγκεντρώσεων θρεπτικών ουσιών ανάλογα με την ένταση χρήσης της γης, προσδιορισμός των συντελεστών για τη μετατροπή της σύνθεσης του ζωικού κεφαλαίου σε ποσότητα αζώτου που περιέχεται στα περιττώματα (κατά την παραγωγή), ποσοστά χρήσης ανόργανων λιπασμάτων για διάφορες καλλιέργειες αντί για αριθμητικά στοιχεία πωλήσεων, ποσοστά χρήσης και περιεχόμενο σε θρεπτικά συστατικά των οργανικών λιπασμάτων και προσαρμογή των υφιστάμενων ισοζυγίων θρεπτικών ουσιών του ΟΟΣΑ.
      
      ΓΕΡΜΑΝΙΑ
      
         Ονομασία της δράσης: Αξιολόγηση της ανεκμετάλλευτης δασικής αύξησης στο πλαίσιο των ΟΛΔ στην Ομοσπονδιακή Δημοκρατία της Γερμανίας (1991-2004)
      
      
         Συνεισφορά ΕΕ: 18 000 ευρώ
      
      
         
            Πρόγραμμα εργασίας: Οι εργασίες θα διεξαχθούν από τον Ιανουάριο έως τον Ιούνιο 2007
      
      
         
            Σύντομη περιγραφή της δράσης:
         
      
      
         Βασικός στόχος της δράσης είναι η ακριβέστερη αξιολόγηση της ανεκμετάλλευτης δασικής αύξησης την περίοδο 1991-2004 με βάση τα δεδομένα του δεύτερου εθνικού μητρώου δασών με σκοπό τη βελτίωση του υπολογισμού των οικονομικών λογαριασμών δασοκομίας που έγινε με βάση το ΕΣΛ 95 για την περίοδο 1991-2002.
      
      
         Η παρούσα έκθεση υποδιαιρείται σε δύο μέρη: 1. Εκτίμηση της ετήσιας δασικής αύξησης σε φυσικές τιμές και 2. Αποτίμηση σε χρήμα της ανεκμετάλλευτης δασικής αύξησης.
      
      
         Τα αποτελέσματα θα συμπληρώσουν την παρουσίαση της δασοκομικής παραγωγής στο πλαίσιο των ΟΛΔ για τη Γερμανία και θα δημιουργήσουν ένα συνδετικό κρίκο με τους ολοκληρωμένους οικονομικούς και περιβαλλοντικούς λογαριασμούς για τη δασοκομία (IEEAF). Αναμένεται ότι το σχέδιο θα οδηγήσει στην κατάρτιση μεθοδολογικών συστάσεων όσον αφορά την αξιολόγηση των δασοκομικών προβλημάτων.
      
      ΕΣΘΟΝΙΑ
      
         Ονομασία της δράσης: Δράσεις για τα ισοζύγια θρεπτικών ουσιών TAPAS 2007
      
      
         Συνεισφορά ΕΕ: 19 343 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Στόχος είναι η ανάπτυξη ισοζυγίων θρεπτικών ουσιών για το άζωτο στην Εσθονία. Υπολογισμός των βασικών συντελεστών που χρησιμοποιούνται σε ισοζύγια αζώτου και βελτίωση των υφιστάμενων συντελεστών. Περιγραφή της μεθοδολογίας και των πηγών δεδομένων. Θα εξεταστεί η δυνατότητα κατάρτισης ποσοστών απόθεσης αζώτου που προέρχεται από την ατμόσφαιρα. Το Πανεπιστήμιο Τεχνολογίας του Ταλίν και το κέντρο Jäneda θα προσφέρουν τη στήριξή τους στο σχέδιο.
      
      ΙΤΑΛΙΑ
      
         Ονομασία της δράσης: Αγροτικές περιοχές και πρόσβαση στο διαδίκτυο στην Ιταλία (RAIANET)
      
      
         Συνεισφορά ΕΕ: 63 968 ευρώ
      
      
         
            Πρόγραμμα εργασίας: Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα (όχι πριν από την 1η Φεβρουαρίου 2007)
      
      
         
            Σύντομη περιγραφή της δράσης:
         
      
      
         Μελέτη με βάση δειγματοληπτική έρευνα σε πέντε πιλοτικούς τομείς με διαφορετικό δείκτη αγροτικής ανάπτυξης. Κατάρτιση ερωτηματολογίων για την έρευνα με βάση τα ακόλουθα θέματα:
      
      
                  —
               
               
                  
                     Πρόσβαση στο διαδίκτυο στις αγροτικές περιοχές: ανάπτυξη και διαθεσιμότητα
                  
               
            
                  —
               
               
                  
                     Δημογραφικά στοιχεία όσον αφορά την πρόσβαση στο διαδίκτυο στις αγροτικές περιοχές: ποιος έχει απευθείας σύνδεση;
                  
               
            
                  —
               
               
                  
                     Δραστηριότητες των χρηστών του διαδικτύου σε αγροτικές περιοχές
                  
               
            
                  —
               
               
                  
                     Στάση των αγροτικών πληθυσμών απέναντι στο διαδίκτυο
                  
               
            ΟΥΓΓΑΡΙΑ
      
         Ονομασία της δράσης: Ακαθάριστα ισοζύγια θρεπτικών ουσιών: Υπολογισμός των τεχνικών συντελεστών που απαιτούνται για την κατάρτιση εθνικών περιφερειακών ισοζυγίων αζώτου και φωσφόρου
      
      
         Συνεισφορά ΕΕ: 4 555 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Βελτίωση της ποιότητας των χρησιμοποιούμενων συντελεστών και του υπολογισμού των ισοζυγίων αζώτου και του φωσφόρου στην Ουγγαρία όχι μόνο σε εθνικό αλλά και σε περιφερειακό επίπεδο.
      
      
         Για την κατάρτιση των ισοζυγίων θα χρησιμοποιηθούν οι σειρές δεδομένων του Ερευνητικού Ιδρύματος Επιστημών του Εδάφους και Γεωργικής Χημείας, της Ουγγρικής Ακαδημίας Επιστημών (RISSAC). Είναι αναγκαία η εξέταση της δυνατότητας αντικατάστασης των δεδομένων με στατιστικές εκτιμήσεις σε περιφερειακό επίπεδο. Για τις ακριβείς εκτιμήσεις των συντελεστών είναι αναγκαία η χρήση των κατάλληλων γεωργικών βάσεων δεδομένων του HCSO.
      
      ΜΑΛΤΑ
      
         Ονομασία της δράσης: Εθνικά και περιφερειακά ισοζύγια αζώτου για τη Μάλτα
      
      
         Συνεισφορά ΕΕ: 29 283 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Για να δημιουργηθούν κατάλληλες συνθήκες για τον υπολογισμό των ισοζυγίων θρεπτικών ουσιών, θα διεξαχθούν μελέτες για τον προσδιορισμό των στοιχείων που λείπουν. Θα πραγματοποιηθεί στατιστική έρευνα για την κατανάλωση και χρήση ορυκτών και οργανικών λιπασμάτων. Θα πραγματοποιηθούν ορισμένες ιστολογικές αναλύσεις φυτών (περίπου 50) για τον καθορισμό της περιεκτικότητας σε άζωτο των καλλιεργειών που αποτελούν αντικείμενο συγκομιδής (ζωοτροφές και βασικές αρόσιμες καλλιέργειες).
      
      ΚΑΤΩ ΧΩΡΕΣ
      
         Ονομασία της δράσης: Περιφερειακά ισοζύγια ορυκτών για τα καλλιεργούμενα εδάφη
      
      
         Συνεισφορά ΕΕ: 35 000 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Θα καταρτιστούν περιφερειακά ισοζύγια ορυκτών σύμφωνα με το εγχειρίδιο της Eurostat/ΟΟΣΑ για πέντε εκτάσεις βοσκοτόπων, με βάση τα δεδομένα για την περιφερειακή χρήση λιπασμάτων ή συντελεστών χρήσης λιπασμάτων ανά καλλιέργεια, δεδομένα για τη μεταφορά φυσικού λιπάσματος (κοπριάς) και δεδομένα για τις περιφερειακές καλλιέργειες.
      
      
         Θα συμπεριληφθούν δεδομένα για τα περιφερειακά ισοζύγια ζωοτροφών για τα μηρυκαστικά που έχουν καταρτιστεί στο πλαίσιο του σχεδίου TAPAS-2001. Τα δεδομένα για την περιφερειακή χρήση λιπασμάτων και τη μεταφορά της κοπριάς προέρχονται από ένα εθνικό μητρώο σε επίπεδο αγροκτήματος. Η εργασία περιλαμβάνει την ενσωμάτωση διαφόρων πηγών στατιστικών δεδομένων από διάφορους φορείς. Ορισμένα από τα στοιχεία πρέπει να υποβάλλονται στη Στατιστική Υπηρεσία των Κάτω Χωρών ειδικά για αυτό το σχέδιο.
      
      ΣΟΥΗΔΙΑ
      
         Ονομασία της δράσης: Υιοθέτηση του σουηδικού τρόπου υπολογισμού των περιφερειακών ισοζυγίων θρεπτικών ουσιών στη μέθοδο Eurostat/ΟΟΣΑ
      
      
         Συνεισφορά ΕΕ: 12 000 ευρώ
      
      
         
            Πρόγραμμα εργασίας: Ιούνιος-Δεκέμβριος 2007
      
      
         
            Σύντομη περιγραφή της δράσης:
         
      
      
         Η στατιστική υπηρεσία της Σουηδίας καταρτίζει περιφερειακά ισοζύγια για οκτώ κλάδους παραγωγής από το 1995 αλλά η μέθοδος διαφέρει από εκείνη του εγχειριδίου της Eurostat/ΟΟΣΑ ειδικά όσον αφορά την εκτίμηση της χορτονομής που χρησιμοποιείται για βοσκή ή συγκομιδή. Στόχος είναι η βελτίωση της ποιότητας και η εναρμόνιση των υπολογισμών ώστε να λαμβάνονται αποτελέσματα συγκρίσιμα με εκείνα των υπολοίπων χωρών.
      
      
         Στο πλαίσιο του σχεδίου θα συγκριθούν οι χρησιμοποιούμενες μέθοδοι και συντελεστές, θα εξηγηθούν οι διαφορές και θα προταθούν οι πλέον κατάλληλες αλλαγές προκειμένου να υπάρξει εναρμόνιση τόσο σε επίπεδο εθνικών όσο και περιφερειακών υπολογισμών. Θα δημιουργηθεί επίσης η βάση για τη μετατροπή της περιφερειοποίησης των σουηδικών κλάδων παραγωγής στο επίπεδο NUTS 2
      
      ΗΝΩΜΕΝΟ ΒΑΣΙΛΕΙΟ
      
         Ονομασία της δράσης: Ισοζύγια θρεπτικών ουσιών — Εκτιμήσεις εδάφους σε περιφερειακό επίπεδο
      
      
         Συνεισφορά ΕΕ: 135 000 ευρώ
      
      
         
            Πρόγραμμα εργασίας: Απρίλιος-Ιούνιος 2007
      
      
         
            Σύντομη περιγραφή της δράσης:
         
      
      
         Στόχος της δράσης είναι η μείωση του κόστους μέσω του συνδυασμού ερευνών για τη βελτίωση της αποτελεσματικότητας, για τη βελτίωση της ποιότητας των εκτιμήσεων του ισοζυγίου των θρεπτικών ουσιών του εδάφους μέσω της βελτίωσης των δεδομένων που αποτελούν αντικείμενο έρευνας και μέσω της ανάπτυξης συντελεστών καθορισμού των θρεπτικών ουσιών. Σκοπός επίσης είναι η μείωση του φόρτου που βαρύνει όσους συμμετέχουν στην έρευνα.
      
      
         Πρόκειται για την εξέταση και δοκιμή του τρόπου με τον οποίο μπορεί να επιτευχθεί η καλύτερη δυνατή ενσωμάτωση και ανάπτυξη των υφιστάμενων πηγών για την παροχή των απαιτούμενων πληροφοριών συμπεριλαμβανομένης της τροποποίησης της έρευνας για την χρήση λιπασμάτων, της έρευνας για την πρακτική που εφαρμόζεται στην εκμετάλλευση και της έρευνας για τη χρήση παρασιτοκτόνων.
      
      
         Θα διερευνηθεί περαιτέρω η ανάπτυξη των στοιχείων για τους συντελεστές που δεν μπορούν να συλλεχθούν από την έρευνα που βασίζεται στην εκμετάλλευση.
      
      β)   Βιολογικές καλλιέργειες
      ΒΕΛΓΙΟ
      
         Ονομασία της δράσης: Βελτίωση των στατιστικών για τα βιολογικά προϊόντα (παραγωγή, επεξεργασία, κατανάλωση, ισοζύγιο)
      
      
         Συνεισφορά ΕΕ: 37 627 ευρώ
      
      
         
            Πρόγραμμα εργασίας: 12 μήνες Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της δράσης είναι η οργάνωση και ανάλυση δεδομένων για τη βιολογική παραγωγή που προέρχεται από διάφορες πηγές ώστε να συμπληρωθούν τα βιολογικά στατιστικά στοιχεία. Στόχος επίσης είναι η αξιολόγηση των δυνατοτήτων προσαρμογής των τρεχουσών ερευνών για την άντληση στοιχείων για τη βιολογική παραγωγή και άλλους συντελεστές, κατανάλωση, τιμές κλπ.
      
      ΔΑΝΙΑ
      
         Ονομασία της δράσης: Βιολογική ζωική παραγωγή στη Δανία
      
      
         Συνεισφορά ΕΕ: 10 000 ευρώ
      
      
         
            Πρόγραμμα εργασίας: 6 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της δράσης είναι η βελτίωση της ποιότητας των στοιχείων για τη βιολογική ζωική παραγωγή και ζωικό κεφάλαιο από διοικητικές πηγές.
      
      ΔΑΝΙΑ
      
         Ονομασία της δράσης: Εκτίμηση της φυτικής παραγωγής σε βιολογικές εκμεταλλεύσεις
      
      
         Συνεισφορά ΕΕ: 35 000 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση στοχεύει στην εκτίμηση του όγκου της βιολογικής παραγωγής που πωλείται απευθείας από τους αγρότες στους καταναλωτές. Η εκτίμηση βασίζεται σε ερωτηματολόγια που έχουν αποσταλεί απευθείας στα καταστήματα των αγροκτημάτων. Θα παρέχεται εκτίμηση των άμεσων πωλήσεων βιολογικών προϊόντων και θα εξακριβώνεται ο συνολικός πωλούμενος όγκος και τα στοιχεία για την παραγωγή.
      
      ΔΑΝΙΑ
      
         Ονομασία της δράσης: Εκτίμηση της φυτικής παραγωγής σε βιολογικές εκμεταλλεύσεις
      
      
         Συνεισφορά ΕΕ: 10 000 ευρώ
      
      
         
            Πρόγραμμα εργασίας: 6 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Αναλύσεις των στοιχείων για τη βιολογική παραγωγή και άλλες μεταβλητές που προέρχονται από άλλες έρευνες. Έλεγχος της ποιότητας και εκπόνηση συστάσεων για τη βελτίωση της κάλυψης των στοιχείων.
      
      ΕΣΘΟΝΙΑ
      
         Ονομασία της δράσης: Δεδομένα για τη βιολογική παραγωγή και προϊόντα ζωικής προέλευσης
      
      
         Συνεισφορά ΕΕ: 14 650 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος είναι η οργάνωση του συστήματος συλλογής στοιχείων για τη βιολογική παραγωγή και προϊόντα για την τροφοδότηση της βάσης δεδομένων της Eurostat. Η μεθοδολογία θα πρέπει να συνδυάζει όλες τις πηγές στοιχείων: έρευνες και διοικητικά στοιχεία με βάση τους υπάρχοντες ορισμούς.
      
      ΕΛΛΑΔΑ
      
         Ονομασία της δράσης: Ενσωμάτωση και αξιολόγηση των στοιχείων βιολογικής παραγωγής από διάφορες πηγές
      
      
         Συνεισφορά ΕΕ: 144 000 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της δράσης είναι η ανάπτυξη και πρόταση μεθόδων συλλογής στοιχείων και η κάλυψη των κενών όσον αφορά τα βιολογικά προϊόντα. Η προτεινόμενη μεθοδολογία θα εστιάζεται στην ενσωμάτωση πηγών δεδομένων και στη βελτίωση της ποιότητας των στοιχείων.
      
      ΙΤΑΛΙΑ
      
         Ονομασία της δράσης: Συλλογή στοιχείων για τις τιμές χονδρικής των βιολογικών προϊόντων
      
      
         Συνεισφορά ΕΕ: 76 681 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση στοχεύει στη συλλογή στοιχείων για τις τιμές χονδρικής πώλησης βιολογικών προϊόντων μέσω της διεξαγωγής νέας έρευνας με βάση τη μεθοδολογία που έχει ήδη δοκιμαστεί για τα συμβατικά γεωργικά προϊόντα.
      
      ΙΤΑΛΙΑ
      
         Ονομασία της δράσης: Τιμές καταναλωτή των βιολογικών προϊόντων
      
      
         Συνεισφορά ΕΕ: 71 596 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση συνίσταται στην προσαρμογή της έρευνας για τις τιμές καταναλωτή συμβατικών προϊόντων προκειμένου να συλλέγονται στοιχεία και για τις τιμές καταναλωτή βιολογικών προϊόντων.
      
      ΙΤΑΛΙΑ
      
         Ονομασία της δράσης: Στατιστικές για την ιταλική βιολογική καλλιέργεια: διάρθρωση, δραστηριότητες και γεωργικές πρακτικές σε πολυτομεακό πλαίσιο
      
      
         Συνεισφορά ΕΕ: 52 060 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η εν λόγω δράση εστιάζεται στην επισήμανση των περιβαλλοντικών και οικονομικών συνεπειών των μεθόδων βιολογικής καλλιέργειας και μπορεί να φανεί χρήσιμη για την εκτίμηση της βιωσιμότητας των βιολογικών καλλιεργειών και τον υπολογισμό της κοινωνικής ωφέλειας της επένδυσης.
      
      ΛΕΤΤΟΝΙΑ
      
         Ονομασία της δράσης: Αναθεώρηση της μεθοδολογίας του συστήματος συλλογής δεδομένων για τις βιολογικές καλλιέργειες
      
      
         Συνεισφορά ΕΕ: 16 284 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση αφορά τη βελτίωση της μεθοδολογίας συλλογής στοιχείων για τα βιολογικά προϊόντα προκειμένου να καταρτιστεί μια συνεκτική και βιώσιμη μέθοδος συλλογής στοιχείων για τις βιολογικές καλλιέργειες, τις καλλιέργειες, τη ζωική παραγωγή, το ζωικό κεφάλαιο, τη χρήση διοικητικών στοιχείων και το συνδυασμό των στοιχείων αυτών με τα στατιστικά στοιχεία.
      
      ΛΙΘΟΥΑΝΙΑ
      
         Ονομασία της δράσης: Βιολογική παραγωγή γεωργικών προϊόντων
      
      
         Συνεισφορά ΕΕ: 31 000 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της δράσης είναι η βελτίωση της ποιότητας της συλλογής στοιχείων για τις μεταβλητές βιολογικών προϊόντων μέσω της εφαρμογής μεθόδων που χρησιμοποιούνται από άλλα κράτη μέλη. Περιλαμβάνεται συνεργασία με το φορέα πιστοποίησης και η διεξαγωγή έρευνας και η συγκέντρωση στοιχείων για την παραγωγή των πιστοποιημένων εκμεταλλεύσεων.
      
      ΟΥΓΓΑΡΙΑ
      
         Ονομασία της δράσης: Βιολογική παραγωγή, εμπόριο και στατιστικές κατανάλωσης
      
      
         Συνεισφορά ΕΕ: 34 597 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της δράσης είναι η συμπλήρωση του σχεδίου που ανέλαβαν η Στατιστική Υπηρεσία και η υπηρεσία Biokontroll για την κάλυψη των κενών που επισημάνθηκαν στο πλαίσιο των εργασιών αυτών. Και οι δύο φορείς συνεργάζονται στενά για τη σύνδεση διοικητικών πηγών, στατιστικών ορισμών και πηγών. Το σχέδιο με το οποίο συνδέεται η εν λόγω δράση αποσκοπεί στη δημιουργία ενός μέσου πληροφορικής και στην επισήμανση των κυριότερων κενών που θα καλυφθούν χάρη στο δεύτερο μέρος της δράσης.
      
      ΣΛΟΒΑΚΙΑ
      
         Ονομασία της δράσης: Συλλογή στοιχείων για τις βιολογικές καλλιέργειες, τη μεταποίηση βιολογικών προϊόντων, τις πωλήσεις και τη χρήση βιολογικών προϊόντων
      
      
         Συνεισφορά ΕΕ: 7 200 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση στοχεύει στη συλλογή στοιχείων για τα βιολογικά προϊόντα από την πρωτογενή παραγωγή έως την εμπορία της εν λόγω παραγωγής. Στοχεύει επίσης στη συλλογή κατάλληλων στοιχείων για το εξωτερικό εμπόριο. Η εργασία αυτή διεξάγεται σε συνεργασία με τους διοικητικούς φορείς.
      
      ΣΟΥΗΔΙΑ
      
         Ονομασία της δράσης: Συλλογή περισσότερων στοιχείων για τα σουηδικά βιολογικά προϊόντα
      
      
         Συνεισφορά ΕΕ: 10 800 ευρώ
      
      
         
            Πρόγραμμα εργασίας: 12 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Η δράση στοχεύει να καλύψει τα κενά που υπάρχουν προς το παρόν στα στοιχεία που υποβάλλονται στην Eurostat. Κύριος στόχος είναι η χρήση των υφιστάμενων αλλά όχι ακόμα διαθέσιμων στοιχείων και η προσπάθεια δημιουργίας χρονικής σειράς με τα διαθέσιμα στοιχεία.
      
      ΦΙΝΛΑΝΔΙΑ
      
         Ονομασία της δράσης: Κατάρτιση στατιστικών για την αλυσίδα βιολογικής παραγωγής δημητριακών. Νέες μέθοδοι για την εκτίμηση των χρήσεων των βιολογικών προϊόντων στην τροφική αλυσίδα
      
      
         Συνεισφορά ΕΕ: 43 400 ευρώ
      
      
         
            Πρόγραμμα εργασίας: 9 μήνες. Ημερομηνία έναρξης: δημοσίευση στην Επίσημη Εφημερίδα της απόφασης της Επιτροπής μαζί με το Ετήσιο Πρόγραμμα Δράσης (t) + 1 μήνα
      
      
         
            Σύντομη περιγραφή της δράσης:
         
      
      
         Στόχος της είναι η διερεύνηση της τροφικής αλυσίδας βιολογικών προϊόντων με επίκεντρο ορισμένα σιτηρά. Θα επιτρέψει τη διερεύνηση της τροφικής αλυσίδας βιολογικών προϊόντων με επίκεντρο ορισμένα δημητριακά. Θα επιτρέψει την εκτίμηση των κενών μεταξύ της παραγωγής και της εμπορίας βιολογικών προϊόντων.